Har du hørt om dansken, svensken og nordmannen som ikke hadde noen kultur?

Når SAS blir til Scandinavians Against Scandinavians.

Kjetil Rolness sosiolog og skribent

14. feb. 2020 13:04 Sist oppdatert 17. februar 2020

Det finnes ikke noe ekte «skandinavisk». Alt vi tenker på som norsk, svensk og dansk er opprinnelig gresk, persisk eller hollandsk. Med vennlig hilsen Scandinavian Airlines.

Selskapets nye reklamefilm fikk 778 tomler opp, og 22.000 tomler ned på Youtube, før den ble fjernet av avsender. Kunder ba SAS dra til helvete, og brente bonuskortet. Reklamebyrået fikk bombetrusler.